stanford-oval/wikipedia huggingface dataset:
Luettelo televisiosarjasta Emmerdale poistuneista hahmoista
Muut hahmot > Lizzie Lakely

Lizzie Lakely on brittiläisten saippuasarjojen ensimmäinen sokea hahmo. Häntä näyttelee Kitty McGeever, joka on itse sokeutunut aikuisiällä.
Lizzie on sokea mutta räväkkä, entinen rikollinen, joka saapui Emmerdalen kylään marraskuussa 2011 (UK marraskuu 2009). Hän on Lisa Dinglen vanha tuttu, joka suoritti samaa yhdyskuntapalvelua kuin Laurel. Lizzie lähti Laurelin mukana Villapakkaan, josta hän sai reippaan asenteensa vuoksi heti ystäviä. Pian hän muutti Marlonin ja Elin kämppikseksi ja aiheutti veljeksille sekä hupia että murhetta esiintymällä puhelinennustajana. Lizzie pääsi Davidin palkkaamana hetkeksi siivoustöihin Bettyn rinnalle, mutta siitä ei seurannut mitään hyvää ja hänen siivojanuransa loppui lyhyeen. Nykyään Lizzie työskentelee Sharman makeistehtaalla. Lizzie nähtiin sarjassa viimeistä kertaa joulukuussa 2014 (UK maaliskuu 2013).
Muut hahmot > Simon Meredith

Simon on kalakauppias ja Nicolan kihlattu. Simon on avoin, sanavalmis ja rehellinen ihminen, jolla on omalaatuinen huumorintaju. Simon kutsuu kihlattuaan Nicolaa Frostyksi (vap.suom. jääprinsessa).
Muut hahmot > Valerie "Val" Pollard (o.s. Lambert)

Valerie "Val" Pollardia näytteli Charlie Hardwick. Val on Dianen sisko ja Ericin aviovaimo. Hän työskentelee miehensä kanssa heidän omistamassaan majatalossa. Val on hyvin puhelias ja utelias.
Elokuussa 2016 (UK elokuu 2015) Val sai surmansa koko kylää järkyttäneessä helikopterionnettomuudessa.
Muut hahmot > Callum Rennie

Callum työskenteli tilanhoitajana Zoe Tatelle. Hän oli ihastunut työnantajaansa, mutta koska Zoe ei ollut kiinnostunut miehistä, hän ei saanut tunteilleen vastakaikua. Callum auttoi Zoen pakoyrityksessä, ja aluksi luulikin virheellisesti pääsevänsä mukaan pakoretkelle. Hän auttoi Zoea järjestämään Kartanon kaasuräjähdyksen. Zoen lähdettyä kylästä Callumkin lähti, vaikka ei päässytkään Zoen matkaan.
Muut hahmot > Len Reynolds

Len työskentelee korjaamossa ja seurustelee Pearlin kanssa. Hän oli ihastunut Ednaan ja molempien epäröinnin takia jutusta ei tullut mitään. Len on ystävällinen ja hauska mies, joka on aina ystäviensä tukena. Hän seisoi Pearlin rinnalla, kun tämän poika tuli kylään. Lenin oli vaikea antaa anteeksi kyläläisille, jotka kääntyivät heitä vastaan. Huhtikuussa 2010 (UK 2007) Len kuoli sydänkohtaukseen.
Muut hahmot > Jarvis Skelton

Jarvis on eläkkeellä. Hän puuhailee joskus hieman outoja juttuja. Hän puolustaa periaatteitaan vankasti, minkä takia hän asettui hyviä ystäviään Leniä ja Pearlia vastaan. Tätä Lenin on vaikea antaa anteeksi. Luonteeltaan Jarvis on iloinen mutta kiivas.
Muut hahmot > Mary Stephanie "Steph" Stokes (ent. Forsythe, o.s. Turner)

Steph työskenteli pajalla Ericin avustajana. Hän tavoitteli itselleen rahaa ja menestystä välillä kieroinkin tempuin. Eric kyllästyi tähän ja ajoi hänet vähän aikaa sitten pois kodistaan. Steph onnistuu aina jotenkin selviämään kuivalle maalle. Hänellä on psyykkisiä ongelmia, joiden ansiosta hän mm. kidutti isäänsä ja tämän naisystävää Shellyä, yritti tappaa isänsä ja itsensä ja väitti lopulta tappaneensa Shellyn (ja lopulta tappoikin, tyrkkäämällä tämän vahingossa laidan yli matkalaukun perään heittäen eikä pelastusrengasta). Hän oli vankilassa, mutta pääsi pois ja asuu nyt pappilassa. Hän auttaa seurakunnan asioissa, mm. myyjäisissä. Steph on muuttunut ihan kivaksi. Toukokuussa 2015 (UK lokakuu 2013) Steph vieraili kylässä isänsä Alanin hautajaisissa.
Muut hahmot > Ashley Thomas

Ashley Thomas (es. John Middleton) oli kylän pappi. Hänellä on kaksi lasta Gabriel ja Arthur. Hän hylkäsi papin uran saadakseen mennä naimisiin Laurelin kanssa, mutta ottikin työn takaisin. Ashley on työnsä kautta mukana monissa kyläläisten tärkeissä hetkissä, huolehtii usein seurakuntalaistensa ongelmista, ja lähes kaikki pitävät hänestä. Ashley on mukava ja huumorintajuinen ihminen. Erottuaan Laurelista Ashley alkoi seurustella Harrietin kanssa. Myöhemmin he kuitenkin erosivat ja Ashley palasi yhteen Laurelin kanssa. Syksyllä 2016 (UK lokakuu 2015) Ashleyllä diagnosoitiin vaskulaarinen dementia, johon hän kuoli syksyllä 2017 (UK huhtikuu 2017).
Muut hahmot > Terence Turner

Terence oli Alanin poika ja Stephanien veli. Terence käytti Stephiä seksuaalisesti hyväksi heidän ollessa lapsia. Alan ei tiennyt hyväksikäytöstä mitään, eikä aluksi uskonut Stephiä kun tämä paljasti asian isälleen. Terence oli alkoholisti, ja hän oli ollut naimisissa. Terence oli ollut kuivilla jo jonkun aikaa ennen Emmerdaleen palaamistaan, mutta Stephin paljastettua heidän salaisuutensa hän tarttui pulloon. Eräänä iltana Terence tappeli juopuneena isänsä Alanin kanssa, kolkkasi hänet, otti häneltä ison tukun rahaa ja lähti Alanin autolla pois kylästä. Pian Terence kuitenkin alkoi piinata Stephin miesystävää Adam Forsytheä uhkaamalla paljastaa tämän salaisuuden. Hän vaati Adamilta rahaa, ja kerran tullessaan Majataloon hakemaan rahojaan Adam huumasi Terencen eetterillä ja raahasi tämän Majatalon kellariin. Terence virkosi ja kapusi ylös kellarista. Adam ja Steph kamppailivat Terencen kanssa ja Adam otti jauhesammuttimen ja löi Terenceä päähän tappaen hänet. He hautasivat Terencen yöllä metsään, mutta kaikkien hämmästykseksi hänen ruumiinsa löytyi Kingien rakentaman esittelytalon perustuksista. Poliisit epäilevät Stephiä, mutta tämä väittää Adamin tappaneen Terencen.
Muut hahmot > Genesis "Gennie" Walker

Genesis Walkeria näyttelee Sian Reese-Williams. Näpsäkkä, herttainen ja värikkään teini-iän taakseen jättänyt, itsekin värikkään rohkeasti pukeutunut tyttö Genesis oli tulossa mopedillaan tapaamaan biologista isäänsä Shadrachia, kun Ross Kirkin ohjaama Paddyn auto törmäsi häneen ja matka katkesi sairaalaan. Tytön henkilöllisyyden selviäminen oli mieluisa yllätys isälle, joka oli jo ehtinyt pelätä syytä sovitun tapaamisen peruuntumiseen.
Muut Dinglet ottivat Gennien avosylin vastaan, mutta Chas oli aluksi mustasukkainen uudelle siskolleen isältä saamasta huomiosta. Gennien biologinen äiti oli kuollut synnytyksessä, ja tämä oli ollut Shadrachin suurin rakkaus, ei suinkaan Chasin äiti. Dinglejen boheemi elämäntyyli kiehtoi keskiluokkaisen kasvatuksen saanutta Gennietä, joka alkoi viettää yhä enemmän aikaa Toivonlähteentuvassa salaa adoptioäidiltään Brendalta. Kun Brenda sai lopulta tietää totuuden Gennien uudesta biologisesta suvusta, hän paheksui tyttären valintaa ja muutti tämän harmiksi itsekin kylään.
Gennie olisi paljon mieluummin hengaillut Dinglejen, etenkin Elin seurassa, mutta äitinsä painostuksesta yritti hankkia töitäkin. Hän pärjäsi huomattavasti paremmin Valin ompelimossa kuin Paddyn vastaanottoapulaisena. Ompelimossakin hän mokasi, mutta valoisan persoonallisuutensa takia onnistui pysymään johtajiston kanssa väleissä. Gennien harmiksi hänen serkkunsa Eli ei vastannut hänen tunteisiinsa, joten hän keskittyi järjestämään miesseuraa äidilleen muutettuaan asumaan kyläkaupan yläkertaan tämän kanssa. Syksyllä 2011 upean lauluäänen omaava Gennie loisti kylän kuorossa mutta jännitti esiintymistä valtavasti.
Keväällä 2012 Gennie päätyi sänkyyn Bobin kanssa, mikä pilasi Gennien ja Jamien orastavan suhteen. Gennietä pidetään usein yksinkertaisena, mutta todellisuudessa hän on välittävä, puhelias, hauska ja romanttinen persoona, joka tuntee muodin viimeisimmät virtaukset ja saa paljon ystäviä. Erityisen läheiseksi ystäväksi Gennielle muodostui Katie, joka oli elämää nähnyt määrätietoinen nainen ja jonka kanssa hän löysi paljon yhteisiä kiinnostuksen kohteita. He jakavat toistensa kanssa kaiken: uudet suhteet, miehiin liittyvät epäilykset ja sydänsurut.
Gennie pääsi töihin Sharman makeistehtaaseen ja yleni lopulta Jain ja Nikhilin sihteeriksi (UK syksy 2009). Gennie ja Nikhil rakastuivat ja saivat tyttären. Keväällä 2015 (UK kesä 2013) Gennie sai tietää Cameron Murrayn tappaneen Carlin salakuunneltuaan häntä ja Debbietä, mikä johti takaa-ajoon ja Gennie ajoi ulos tieltä. Gennie selvisi onnettomuudesta, mutta Cameron tukehdutti Gennien, jottei tämä paljastaisi murhaa poliisille.
En kommentoi

| En kommentoi Antti Tuisku |
| --- | --- | --- |

Studioalbumin tiedot
 Julkaistu: 22. toukokuuta 2015
 Formaatti: CD, digitaalinen lataus
 Tuottaja(t): Jurek
 Tyylilaji: pop
 Kesto: 37.06
 Levy-yhtiö: Warner Music Finland
Listasijoitukset
  Suomen virallinen lista: 1.
Antti Tuiskun muut julkaisut
| Toisenlainen tie 2013 | En kommentoi 2015 | En kommentoi (Deluxe) 2016 |
En kommentoi on Antti Tuiskun kymmenes studioalbumi, joka julkaistiin 22. toukokuuta 2015. Albumin on tuottanut Jurek. Tuisku on kertonut albumin pääteeman olevan ”itsensä kunnioittaminen, oman arvon tunteminen ja se, ettei välitä siitä, mitä muut ajattelevat”. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumi pysyi Suomen virallisella albumilistalla yhtäjaksoisesti yli kolme vuotta. Listan sijalla 1 se oli yhdeksän viikkoa.
Albumi on myynyt platinaa syksyllä 2015. Toukokuussa 2016 albumi ylitti tuplaplatinarajan.
Albumin julkaisuviikolla Spotifyssa julkaistiin päivittäin ennakkoon albumin kappaleita. Samalla viikolla En kommentoi oli myös YleX:n viikon albumina.
Albumin ensimmäinen single ”Peto on irti” julkaistiin 20. helmikuuta 2015. Toinen single ”Blaablaa (En kuule sanaakaan)” julkaistiin 10. huhtikuuta 2015. Singleinä on julkaistu myös kappaleet ”Keinutaan” ja ”Hiton pelkuri”.
Vuonna 2016 En kommentoi palkittiin Vuoden albumin ja Vuoden pop Emma-palkinnoilla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | En kommentoi | Aku Rannila, Saara Törmä, Jurek, Antti Tuisku | 3.06 |  |  |  |  |  |  |
| 2. | Peto on irti | Rannila, Törmä, Jurek, Kalle Lindroth, Tuisku | 3.34 |  |  |  |  |  |  |
| 3. | Blaablaa (En kuule sanaakaan) | Rannila, Lindroth, Jurek, Törmä | 3.47 |  |  |  |  |  |  |
| 4. | Keinutaan (mukana VilleGalle) | Lindroth, Jurek, Tuisku, VilleGalle | 3.43 |  |  |  |  |  |  |
| 5. | Hei ho paita pois | Rannila, Jurek, Tuisku, Törmä | 3.44 |  |  |  |  |  |  |
| 6. | Hiton pelkuri | Rannila, Jurek, Törmä | 3.44 |  |  |  |  |  |  |
| 7. | Veli (mukana Mikael Gabriel) | Jurek, Lindroth, Tuisku, Mikael Gabriel | 3.41 |  |  |  |  |  |  |
| 8. | Saikkuu | Rannila, Jurek, Lindroth, Törmä | 3.45 |  |  |  |  |  |  |
| 9. | Ihan sairasta mutta oikeesti kuulumme yhteen | Jurek, Lindroth, Tuisku, Törmä | 4.07 |  |  |  |  |  |  |
| 10. | En huuda sun perään | Jurek, Lindroth, Tuisku | 3.56 |  |  |  |  |  |  |
Arvostelut

Helsingin Sanomat:
Keskisuomalainen:
Rumba: 7.2/10
Soundi:
Deluxe-versio

| En kommentoi (Deluxe) Antti Tuisku |
| --- | --- | --- |

Studioalbumin tiedot
 Julkaistu: 22. huhtikuuta 2016 (CD, digi) 13. toukokuuta 2016 (LP)
 Formaatti: CD, LP, digitaalinen lataus
 Tuottaja(t): Jurek
 Tyylilaji: pop
 Levy-yhtiö: Warner Music Finland
Antti Tuiskun muut julkaisut
| En kommentoi 2015 | En kommentoi (Deluxe) 2016 | Anatude 2017 |
Albumista julkaistiin 22. huhtikuuta 2016 uusi Deluxe-versio, jolla on mukana kolme uutta kappaletta. Huhtikuussa 2016 se julkaistiin CD-levynä ja digitaalisesti ladattavana, 13. toukokuuta 2016 myös vinyylinä.
Kaksi kolmesta uudesta kappaleesta on julkaistu singlenä. Ensimmäinen, ”Party (papiidipaadi)”, julkaistiin 15. joulukuuta 2015. Kappale nousi sekä single- että latauslistan ensimmäiseksi. Myös 26. helmikuuta 2016 singlenä julkaistu ”Pyydä multa anteeks kuunnolla” on menestynyt hyvin sijoittuen single- ja latauslistan toiseksi.
Deluxe-versio > Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | En kommentoi | Aku Rannila, Saara Törmä, Jurek, Antti Tuisku | 3.06 |  |  |  |  |  |  |
| 2. | Peto on irti | Rannila, Törmä, Jurek, Kalle Lindroth, Tuisku | 3.34 |  |  |  |  |  |  |
| 3. | Blaablaa (En kuule sanaakaan) | Rannila, Lindroth, Jurek, Törmä | 3.47 |  |  |  |  |  |  |
| 4. | Keinutaan (mukana VilleGalle) | Lindroth, Jurek, Tuisku, VilleGalle | 3.43 |  |  |  |  |  |  |
| 5. | Hei ho paita pois | Rannila, Jurek, Tuisku, Törmä | 3.44 |  |  |  |  |  |  |
| 6. | Hiton pelkuri | Rannila, Jurek, Törmä | 3.44 |  |  |  |  |  |  |
| 7. | Veli (mukana Mikael Gabriel) | Jurek, Lindroth, Tuisku, Mikael Gabriel | 3.41 |  |  |  |  |  |  |
| 8. | Saikkuu | Rannila, Jurek, Lindroth, Törmä | 3.45 |  |  |  |  |  |  |
| 9. | Ihan sairasta mutta oikeesti kuulumme yhteen | Jurek, Lindroth, Tuisku, Törmä | 4.07 |  |  |  |  |  |  |
| 10. | En huuda sun perään | Jurek, Lindroth, Tuisku | 3.56 |  |  |  |  |  |  |
| 11. | Party (papiidipaadi) (mukana Nikke Ankara) | Jurek, Lindroth, Nikke Ankara  |  |  |  |  |  |  |  |
| 12. | Pyydä multa anteeks kunnolla | Jurek, Tuisku, Törmä  |  |  |  |  |  |  |  |
| 13. | Suurin fani | Rannila, Jurek, Törmä |  |  |  |  |  |  |  |
Poppy Playtime

| Poppy Playtime |
| --- | --- |

Kehittäjä:  Mob Entertainment
Julkaisija:  Mob Entertainment
Jakelija:   Useita Steam, Google Play (1–2), App Store (1–3), Nintendo eShop (1), Playstation Store, Microsoft Store, Epic Games Store 
Ohjaaja:  Ben Pavlovits   Isaac Christopherson
Tuottaja:  Adam Uhlenbrock   Drake Vogl   Zach Belanger
Taiteilija:  Nick Heltne
Säveltäjä:  Zachary Preciado
Pelisarja:  Poppy Playtime
Pelimoottori:  Unreal Engine 4 (luvut 1 ja 2)  Unreal Engine 5 (luvut 3 ja 4)
Julkaistu:  2021
Lajityyppi:  Selviytymiskauhu
Pelimuoto:  Yksinpeli
Alusta:   Useita Microsoft Windows, Android (1–3), iOS (1–3), Nintendo Switch (1-3), Playstation 4, Playstation 5 (1-3), Xbox Series X/S (1-3) 
Lisenssi:  Suljettu lisenssi ja ilmaisohjelma
Jakelumuoto:  Digitaalinen lataus   Digitaalinen jakelu   Optinen levy (PS5)
Virallinen sivusto
Lisää peliartikkeleitaVideopelien teemasivulla
Infobox OK      : 
Poppy Playtime on Mob Entertainmentin kehittämä ja julkaisema selviytymiskauhupeli, jossa pelaaja yrittää selvittää hylätyn Playtime Co. -lelutehtaan kadonneiden työntekijöiden kohtalot ja paeta sieltä. Olennaisena pelimekaniikkana on lelutehtaan luoma GrabPack-reppu, jonka avulla pelaaja ratkaisee tehtaasta löytyviä pulmia.
Pelin ensimmäinen luku julkaistiin 12. lokakuuta 2021, toinen luku 6. toukokuuta 2023, kolmas luku 30. tammikuuta 2024 ja neljäs luku 30. tammikuuta 2025. Ensimmäinen luku on noin 30 minuuttia pitkä, toinen luku noin 2 tuntia 30 minuuttia pitkä ja kolmas luku noin 5 tuntia pitkä.
Poppy Playtime pelistä on julkaistu kaksi spin-offia, Project: Playtime ja Poppy Playtime: Forever, single Sleep Well ja kirja Poppy Playtime: Orientation Notebook. Pelistä on myös kehitteillä elokuva. 23. joulukuuta 2023 Dark Deception: Monsters & Mortals -pelille on julkaistu Poppy Playtime Panic -lisäosa.
Julkaisuajat

Pelin luvut on julkaistu digitaalisena eri alustoille eri aikoina. Optisena levynä luvut 1–3 julkaistiin pakettina 31. lokakuuta 2024 PlayStation 5:lle. 22. marraskuuta 2024 Mob Entertainment tiedotti kolmoispaketin julkaistavan myös Nintendo Switchille ja Xboxeille. 25. lokakuuta 2024 Mob Entertainment tiedotti kolmen ensimmäisen luvun julkaistavan Epic Games Storeen. Julkaisu tapahtui 31. lokakuuta 2024.
| Alusta | Luku> 1 | Luku> 2 | Luku> 3 | Luku> 4 | Luku> 5 |
| --- | --- | --- | --- | --- | --- |
| Microsoft Windows | 12. lokakuuta 2021 | 6. toukokuuta 2022 | 30. tammikuuta 2024 | 30. tammikuuta 2025 | – |
| Android | 11. maaliskuuta 2022 | 15. elokuuta 2022 | 15. marraskuuta 2024 | – | – |
| iOS | 11. maaliskuuta 2022 | 15. elokuuta 2022 | 31. lokakuuta 2024 | – | – |
| Nintendo Switch | 25. joulukuuta 2024 | 31. lokakuuta 2024 | 31. lokakuuta 2024 | – | – |
| PlayStation 4 | 15. tammikuuta 2024 | 20. syyskuuta 2024 | 20. syyskuuta 2024 | – | – |
| PlayStation 5 | 15. tammikuuta 2024 | 20. syyskuuta 2024 | 20. syyskuuta 2024 | – | – |
| Xbox Series X/S | 12. heinäkuuta 2024 | 20. syyskuuta 2024 | 20. syyskuuta 2024 | – | – |
Pelattavuus

Pelaaja puolustautuu tehtaan vihollisilta juoksemalla pakoon. Pelaajalla on ensisijaisena aseena käytössään GrabPack-laite, jonka käsillä voi tarttua kaukana oleviin esineisiin, joko vetääkseen ne lähemmäksi, kantaakseen niitä tai lingotakseen itsensä esteiden yli. Pelaaja voi käyttää laitetta myös tappaakseen tai tainnuttaakseen tehtaan vihollisia. Käsiä voi vaihdella, kun ne on ensin kerännyt. Niitä on viisi erilaista: sininen, punainen, vihreä, violetti ja oranssi. Pelaajalla on myös väliaikaisesti käytössään kaasunaamari. Pelissä on lisäksi VHS-kasetteja jotka kertovat Playtime Co.:n historiasta ja sen synkistä tapahtumista.
Juoni > Ensimmäinen luku: A Tight Squeeze

Peli sijoittuu vuoteen 2005, jolloin nimetön protagonisti, jolla peliä pelataan, saa paketin entiseltä työpaikaltaan, lelutehdas Playtime Co.:lta. Paketti sisältää lelutehtaan mainoksen, VHS-kasetin Poppy Playtime -nimisestä nukesta ja kirjeen lelutehtaan työntekijöiltä. Kirjeessä kerrotaan kymmenen vuotta sitten kadonneeksi luullun henkilökunnan olevan yhä tehtaassa. Pelaaja etenee tehtaaseen ja pyrkii löytämään kirjeessä mainitun kukan. Pelaaja löytää ensimmäiseksi tehtaan apulaitteen, GrabPackin, johon voi asentaa kaksi erilaista kättä.
Tämän jälkeen pelaaja avaa oven, johon tarvitaan sinistä GrabPackin kättä. Oven takana on elottoman näköinen tehtaan maskotti, Huggy Wuggy. Pelaaja yrittää avata ovea, jonka avaamiseen tarvitaan sinistä kättä, mutta sähköt katkeavat. Pelaaja huomaa, että Huggy Wuggyn kädessä on avain, jonka avulla hän avaa tehtaan sähköhuoneen oven jossa pelaaja palauttaa virrat rakennukseen. Tämän jälkeen pelaaja huomaa Huggy Wuggyn kadonneen.
Pelaaja menee käytävään, johon aiemmin yritti päästä. Siellä hän huomaa, että yksi ovista on raollaan ja sen takana on Huggy Wuggyn käsi, jonka perään pelaaja menee, kun hän pääsee tarpeeksi lähelle, käsi katoaa. Pian tämän jälkeen pelaaja pääsee tilaan, josta hänen täytyy etsiä neljä paristoa. Paristojen avulla hän käynnistää laitteen, joka pudottaa GrabPackin toisen käden liukuhihnalle, minkä jälkeen pelaaja avaa pienen oven, mihin tarvitaan GrabPackin molempia käsiä.
Ovi johtaa tilaan jossa hän joutuu laittamaan sähköt päälle, jolloin liukuhihna käynnistyy. Pelaaja menee liukuhihnaa pitkin Make-A-Friend-leluntekokoneen luo ja joutuu laittamaan sähköt päälle ylhäältä. Sähköjen päälle laittamisen jälkeen pelaajan pitää tehdä lelu joka laitetaan skannauslaitteeseen, joka avaa oven pieneen käytävään. Pelaajan mennessä käytävälle Huggy Wuggy tulee esiin, ja alkaa jahtaamaan tätä. Pelaaja juoksee liukuhihnojen läpi ja onnistuu tainnuttamaan Huggy Wuggyn, joka putoaa alas tehtaan syövereihin.
Pelaaja löytää VHS-kasetin jossa tuntematon tiedemies kertoo ”Prototyypin” (Experiment 1006, the Prototype) kyvyistä ja sen aiheuttamasta kaaoksesta samalla kun taustalta kuuluu kauhunhuutoja. Nauhoitus katkeaa kun jokin hyökkää tiedemiehen kimppuun. Alueen toisella puolella seinään on maalattu suuri kukka, jonka luokse pelaaja menee. Kukan keskellä olevan oven takana on nukkekotimainen alue. Sen perältä pelaaja löytää Poppyn ja avaa vitriinin, jossa tämä on. Poppy sanoo: ”You opened my case.” (suom. Sinä avasit laatikkoni.) ja ensimmäinen luku päättyy.
Juoni > Neljäs luku: Safe Haven > Trailerit

Neljännen luvun ensimmäisessä trailerissa DogDay-lelu kävelee runnelluiden Smiling Critters-lelujen läpi, ja päätyy syömään Bobby BearHug -lelun ruumista. Elottomien lelujen keskellä vaaniva Baba Chops -niminen Nightmare Critters -lelusarjan lelu hyökkää DogDayn kimppuun ja tappaa hänet, jonka jälkeen tämä nostaa päänsä ylös paljastaen kiiluvat silmänsä.
Luvun toisessa trailerissa tuntematon henkilö liikkuu lelutehtaan uumenissa jonkin seuratessa häntä. Hän päätyy huoneeseen, joissa on eri puolilla sellin ovet, joiden lisäksi myös niiden ympärillä on kalterit, mutta joka muuten on tavallinen huone. Huoneessa selviää seuraajan olevan leijonamainen Yarnaby-maskotti.
Luvun kolmannessa trailerissa tohtori Harley Sawyer tutkii tehtaan tiloja turvakameran kautta. Selviää, että hänestä on luotu kyborgin kaltainen olento. Sawyer vannoo kostoa kollegoilleen ja kertoo, että hänen muuttamisensa koehenkilöksi oli suuri virhe. Sawyeria ympäröi useita tietokoneen näyttöjä, ja tämän päänä toimiva näyttö syttyy, jolloin kuvaruutuun ilmestyy suuri silmä.
Ääninäyttelijät

| 0 | 1 | 2 |
| --- | --- | --- |
|  Nola Klop  | … |  Poppy Playtime, Stella Greyber   |
|  Reid Oscieki  | … |  Ollie   |
|  Zachary Preciado  | … |  Huggy Wuggy (luku 1), Bunzo Bunny, Boogie Bot   |
|  Micah Preciado  | … |  Huggy Wuggy (luku 3), Bubba Bubbaphant, PJ Pug-a-Pillar   |
|  Elsie Lovelock  | … |  Mommy Long Legs   |
|  Baldwin Williams Jr.  | … |  DogDay (Bigger Bodies), Harley Sawyer / Tohtori   |
|  Elijah Delaney  | … |  DogDay (piirretty), KickinChicken   |
|  Avalon Delaney  | … |  Bobby BearHug, CraftyCorn, Hoppy Hopscotch, Neiti Delight   |
|  Madeline Schroeder  | … |  PickyPiggy   |
|  Tom Schalk  | … |  Elliot Ludwig   |
|  Robin Nelson  | … |  Leith Pierre   |
|  Rhiannon Moushall  | … |  CatBee   |
|  Avalon Preciado  | … |  Candy Cat   |
|  Emily Frongillo  | … |  Daisy   |
|  Michael Kovach  | … |  Doey the Doughman   |
|  Christopher Tester  | … |  Eddie Ritterman   |
Hahmot > Protagonistit

Pelaaja on pelin päähenkilö ja Playtime Co.:n entinen työntekijä, joka on palannut lelutehtaaseen selvittämään sen kadonneiden työntekijöiden kohtalon. Pelaaja on hiljainen protagonisti, eikä häntä nähdä pelin aikana. Pelaajan hahmomalliksi on asetettu keltainen mannekiini, joka nähdään myös tehtaan opastavissa VHS-nauhoissa.
Poppy Playtime on pelin toinen päähenkilö, pieni nukkemaskotti, jonka pelaaja pelastaa lasivitriinistä. Poppy oli 1950-luvulla Playtime Co:n suosituin lelu sekä yksi harvoista leluista, joka on ystävällinen pelaajaa kohtaan. Poppy auttaa pelaajaa ja kertoo tehtaan tapahtumista, ja paljastaa muun muassa hänen työtovereidensa kohtalon. Neljännestä luvusta löytyvällä VHS-kasetilla selviää että Poppy on Playtime Co:n perustajan Elliot Ludwigin tytär.
Ollie on salaperäinen poika, joka auttaa pelaajaa kolmannessa ja neljännessä luvussa. Hän puhuu pelaajalle lelupuhelimen välityksellä.  Neljännessä luvussa paljastuu että Ollie on oikeasti Prototyypin valepersoona, joka on kuitenkin joskus ollut oikeasti olemassa.
Experiment 1322 A/B/C / Doey the Doughman / Jack ”Jackie” Ayers, Kevin Barnes ja Matthew Hallard on neljännessä luvussa esiintyvä pelaajan liittolainen joka on tehty muovailuvahasta. Hänen sisällään on kolmen eri lapsen tietoisuudet mikä näkyy hänen persoonallisuutensa hetkettäisinä muutoksina. Luvun lopussa Doeyn ystävien kuoltua, hän menettää järkensä ja alkaa syyttämään pelaajaa ja Poppya heidän kuolemistaan. Hän aikoo tappaa pelaajan, mutta katto sortuu hänen päällensä, minkä seurauksena hän mutatoituu. Hän alkaa jahtaamaan pelaajaa, mutta jahti päättyy hänen kuolemaansa.